MEER OOR ONS | Straatligkinders | STRAATLIGKINDERS
Hierdie populêre Suid-Afrikaanse Rock Band maak nie verskonings nie en wil dinge anders doen. Om dié rede is hulle lirieke, ritmes en aanslag beslis nie lig in die broek nie. Dis passievol en verskuif grense.
Hou gerus hierdie vuurtoring in Suid-Afrikaanse musiek dop, want Straatligkinders is beslis nie hier om stil te bly nie.
Straatligkinders is bekend vir hul liedjies 'Kan ek met jou dans' en ook hul eie weergawe van Kurt Darren se treffer 'Kaptein '. Straatligkinders het reeds 6 studio albums opgeneem en 62 oorspronklike liedjies geskryf uit die pen van Bouwer Bosch, die groep se voorsanger en liriekskrywer. Benjamin de Jager (elektriese kitaar), Ruan Kruger (tromspeler) en Hein Kruger (baskitaar) is die groep se musiekskrywers.
Maak Jou Oë Toe En Jou Hart Oop (2005)
Lank Lank Oorlede en Ses Voet Benede (2010)
Konings met Verskonings (2012)
Enkel Snit: Goliat (2019)
Enkel Snit: Asem (2020)
Die groep het al ses toekennings en talle nominasies opgeraap by die land se vooraanstaande toekenningsgeleenthede.
ATKV Lier-toekenning, 2007 (Bloeisels)
Sondag VAMT, Beste Alternatiewe Album, 2008 (Bloeisels)
MK toekenning, Beste Groep, 2009
Vonk Afrikaanse Musiek toekenning, Beste Geestelike Album, 2009 (Sweef soos 'n Vuishou)
Vonk Afrikaanse Musiek toekenning, Beste Alternatiewe Album, 2009 (Sweef soos 'n Vuishou)
Ghoema toekenning, Beste Rock Album, 2013 (Konings met Verskonings)
Bouwer Bosch het 'n passie vir die kunste, maak nie saak in watter vorm dit kom nie. Sy lewe het verander die dag toe ek deel van Straatligkinders geword het. Hy hou van liedjies skryf, podcasts opneem, films maak en hou ook daarvan om sy grapjas aan te trek. Hy glo ons kan die wêreld verander deur net 'n klein bietjie liewer vir jou medemens te wees.
Vir meer oor Bouwer kliek op die skakels.
Benjamin de Jager hou van harde kitaar riffs. Hy hou ook so baie van diere dat hy hulle nie eers eet nie. Hy daag almal uit om hom te quiz oor sy bisarre fassinasie met karre!
Hy maak al van 2000 af musiek en het sy eerste band, Play Time Raid, op ouderdom 14 gehad. Hy is 'n musiekskrywer en die beste song wat hy nog geskryf het, is "Kan ek met jou dans".
Hy speel ook vir die band Moses Metro Man waar Jako Meyer die voorsanger is. Hy is getroud met Tanya en hulle het 'n Bull terrier met die naam Max. Benjamin het 'n cool troeteldier winkel Easy Aquariums & Pets wat hy uit Potchefstroom bedryf.
Vir meer oor Benjamin kliek op die skakels.
Ruan is 'n dromspeler en dromleermeester. Hy het ook 'n passie vir besigheid en soek altyd nuwe besigheid geleenthede om op die been te bring.
Hy het homself leer dromme speel op die ouderdom van 19. Na twee maande het hy sy eerste show gespeel en dadelik geweet hy gaan dit as deel van sy lewe doen. Hy is vreeslik gelukkig om steeds deel van Straatligkinders te wees en is dankbaar vir die fans wat nog na hulle luister!
Vir meer oor Ruan kliek op die skakels.
Hein Kruger aka Hein_Takes_Photos!, geniet fotografie en doen graag leefstyl fotografie oor naweke. Hy is ook 'n ambassadeur vir Instax. Hy speel baskitaar vir die band I Believe In Giants asook vir Straatligkinders. Vir hom is dit 'n kreatiewe high interval training sessie (as jy weet wat hy bedoel ;). Hy geniet films, sport en musiek. Sy playlist strek van Hatebreed reg deur tot by Taylor Swift. Hy is verskriklik lief vir koffie, sjokolade en veral grondboontjiebotter.